Oplysninger baseret på forordningen anvendes endvidere til at overvåge EU's udvikling henimod verdensmålene for bæredygtig udvikling. Hvert år udarbejder Kommissionen (Eurostat) en rapport ledsaget af en onlineinformationspakke. Indikatorerne andelen af cirkulær materialeanvendelse og affaldsdannelse bortset fra store mængder mineralsk affald i verdensmål nr. 12 anvendes til denne rapportering.

Statistikker om politiske emner som cirkulær økonomi anvender data, der er indsamlet i overensstemmelse med forordningen som bidrag. I marts 2020 vedtog Kommissionen sin handlingsplan for den cirkulære økonomi, som indeholder foranstaltninger til overvågning af EU's udvikling henimod en cirkulær økonomi. Kommissionen har med henblik herpå udviklet en overvågningsramme med ti indikatorer, som giver politiske beslutningstagere og offentligheden let adgang til de relevante oplysninger. Kommissionen (Eurostat) offentliggør og opretholder den overvågningsramme. Rammens indikatorer affaldsdannelse, madspild, genanvendelsesprocent, bestemte affaldsstrømme og andelen af cirkulær materialeanvendelse er helt eller delvis baseret på data indsamlet i henhold til denne forordning.

Forordningen er siden sin vedtagelse blevet ændret flere gange. I september 2010 blev der foretaget en teknisk ajourføring ved Kommissionens forordning (EU) nr. 849/2010 hovedsagelig for at indføre en ændring af klassificeringen af affaldsstrømme (EWC-Stat) og afgrænse nyttiggørelsesoperationerne "genanvendelse" og "opfyldning".

Forordningen fastsætter de statistiske data, som medlemsstaterne skal indsende, og hvilken kvalitet disse data skal have. Definitionerne er fastsat i direktiv 2008/98/EF om affald (affaldsrammedirektivet) . Medlemsstaterne kan bestemme, hvilken metode de vil anvende til at udarbejde affaldsstatistikker. De kan derfor anvende eksisterende dataindsamlingssystemer, hvilket minimerer den administrative byrde i forbindelse med forordningens overholdelse. Forordningen indeholder bestemmelser om primærstatistikker, dvs. data indsamlet direkte eller via administrative kilder, men ikke fra andre statistikker.

Det andet trin er en grundig validering. Her analyseres dataene på et mere detaljeret niveau (f.eks. opdelt efter økonomisk sektor og affaldskategori), og de forskellige landes mønstre og udvikling sammenlignes. Formålet med denne grundige validering er ikke bare at finde frem til uoverensstemmelser, men også at forbedre dataenes kvalitet på langt sigt. Valideringskontrollerne omfatter:

Som første trin foretager Kommissionen (Eurostat) i løbet af to måneder en hurtig evaluering af de indsendte data og kvalitetsrapporterne. På dette trin fokuseres der med datavalideringen primært på nye datas indbyrdes kohærens og udviklingen over tid. Analysen foretages på et højt aggregeret niveau og har til formål at konstatere større brud i serier og at bekræfte om dataene er egnet til offentliggørelse. Kommissionen (Eurostat) sender derefter individuelle evalueringsrapporter til medlemsstaterne. Der kan i disse evalueringsrapporter om nødvendigt anmodes om forklaringer og/eller dataændringer. Kommissionen (Eurostat) offentliggør dataene i valideret form.

Efter den første dataindsamling i 2004 i henhold til forordningen etablerede Kommissionen (Eurostat) et effektivt kvalitetskontrolsystem i to trin for at kontrollere de data, den modtager fra medlemsstaterne.

Kommissionen (Eurostat) fortsætter med at forbedre og finpudse datakvalitetskontrolsystemerne og ajourføre de metodologiske retningslinjer for medlemsstater. Sidstnævnte er tilgængelige på Eurostats websted .

Nogle lande indberettede fortrolige oplysninger, som ikke må offentliggøres af Kommissionen (Eurostat). Dette udløser yderligere en sekundær fortrolig behandling, dvs. yderligere oplysninger offentliggøres ikke for at undgå, at en bruger kan udlede de fortrolige nationale oplysninger. For at mindske andelen af oplysninger, som ikke kan offentliggøres på grund af sekundær fortrolighed, er Kommissionen (Eurostat) ophørt med at offentliggøre en række statistiske aggregater om f.eks. dyre- og vegetabilsk affald.

Kommissionen (Eurostat) validerede dataene vedrørende affaldsdannelse og affaldsbehandling, som medlemsstaterne havde indsendt, og offentliggjorde resultaterne for referenceåret 2018 på Eurostats onlinedatabase den 14. september 2020. Dataene om affaldsbehandlingsanlæg opdelt efter region blev offentliggjort den 16. september 2020 to dage senere. Datasættene blevet ledsaget af online "Statistics Explained"-artikler og andre formidlingsprodukter.

Kommissionen (Eurostat) tager skridt til at tilskynde medlemsstaterne til at gennemgå deres statistiske produktionsprocesser og indsende data af god kvalitet inden for de fastsatte frister. De relevante medlemsstater blev bedt om at redegøre for, hvorfor deres data blev indsendt for sent. I 2020 (referenceåret 2018) synes den ekstraordinære sene indrapportering hovedsageligt at skyldes en alvorlig forstyrrelse af statistiske aktiviteter som følge af covid-19-pandemien.

Seks lande i det vestlige Balkan indsendte ligeledes data på frivillig basis. To af dem indsendte fuldstændige datasæt og kvalitetsrapporter til tiden, og én indsendte data om affaldsdannelse og affaldsbehandling til tiden. De tre andre lande indsendte kun data om affaldsdannelse og mere end to måneder efter fristens udløb.

Overholdelsen af indberetningsfristen for dataindsamlingsøvelsen for referenceåret 2018 har ikke ændret sig i forhold til tidligere år. Samlet set indsendte 22 medlemsstater og ét EFTA-land rettidigt fuldstændige datasæt og kvalitetsrapporter. Tre medlemsstater indsendte noget af deres data mindre end en måned efter fristens udløb. To medlemsstater og to EFTA-lande indsendte både data og kvalitetsrapporter mere end én måned efter fristens udløb. Ét EFTA-land sendte deres datasæt mere end seks måneder efter fristens udløb.

·sammenligninger af affaldsdannelsen i de enkelte lande med værdier fra de foregående år for hver økonomisk aktivitet

·sammenligninger af dataene for hver økonomisk aktivitet i de enkelte lande

·sammenligning af det dannede og det behandlede affald for hver affaldskategori i de enkelte lande

·krydskontrol med affaldsdata hidrørende fra andre indberetningsforpligtelser som f.eks. kontrol med overholdelse i henhold til anden affaldsrelateret lovgivning.

Resultaterne kontrolleres i forhold til: i) landenes kvalitetsrapporter ii) tilbagemeldingen fra det første evalueringstrin, og iii) eventuelle andre foreliggende dokumenter, f.eks. indberetningsdokumentation fra foregående år. Resultaterne drøftes herefter med den indberettende medlemsstat.

6.Dækning

Datadækning

Medlemsstaterne skal udarbejde statistikker om affaldsdannelse for alle økonomiske sektorer og for husholdninger. Statistikkerne skal omfatte affald fra nyttiggørelses- og bortskaffelsesprocesser, også benævnt sekundært affald. De skal endvidere omfatte affald fra mindre virksomheder (med under ti ansatte), selv om sådanne virksomheder på grundlag af forordningens artikel 3, stk. 2, skal fritages for undersøgelser, hvor dette er muligt, medmindre de i betydelig grad bidrager til affaldsdannelsen. Hvis mindre virksomheder ikke indgår i undersøgelsen, indsamles dataene enten fra administrative kilder eller omfattes af skøn.

Statistikker om affaldsbehandling og affaldsanlæg skal udarbejdes for alle operatører af behandlingsanlæg. Nogle store virksomheder driver deres egne affaldsbehandlingsanlæg og skal også indberette.

To vigtige konklusioner fra valideringen af statistikkerne fra referenceåret 2018 er følgende:

·Nogle medlemsstater er endnu ikke i stand til at indberette om behandlingskategorien "opfyldning" og indberetter "mangler". Nogle anvender opfyldningskategorien til at indberette om deponering og fremstår således som havende mindre deponering og mere nyttiggørelse. Dette problem blev opdaget under valideringen. Kommissionen (Eurostat) opfordrede de pågældende medlemsstater til at forbedre denne situation for at indberette fuldstændig korrekte datasæt.

·Hvad angår affaldskategorien "affald fra læge- og dyrlægepraksis" afhænger sondringen mellem farligt affald og ikke-farligt affald af national lovgivning. F.eks. behandles menneskelige rester eller lægemidler forskelligt, og disse forskelle kan ikke skønnes korrekt, hvilket medfører spørgsmål om sammenlignelighed mellem medlemsstaterne for denne affaldskategori.

Opdeling efter økonomiske sektorer

Valideringsresultater viser, at identificeringen af den økonomiske sektor, der genererer affaldet, anses som værende tilstrækkelig nøjagtig. Tilfælde med usandsynlig fordeling er sjældne. De opdages generelt under valideringen, og der bliver således redegjort for dem, eller de bliver berigtiget. Genereringen af kasserede køretøjer er en undtagelse. Husholdninger og mindre virksomheder afregistrerer ofte ikke selv deres kasserede køretøjer, idet de i stedet afregistreres af et værksted eller en bilforhandler og således registreres i en anden kategori af økonomisk aktivitet (NACE rev. 2-klassen) end den, som bilejeren tilhører. Dette problem er langsomt ved at blive løst, da de fleste medlemsstater anvender administrative data for kasserede køretøjer.

Affaldskategorier

Forordningen fastsætter de affaldskategorier som skal indberettes til Kommissionen (Eurostat). Kategorierne svarer til European Waste Classification for Statistics (EWC-Stat). Forordningen fastsætter ikke, der skal anvendes en specifik klassifikation til national dataindsamling.

De fleste medlemsstater indsamler deres data i henhold til den europæiske affaldsliste, som omfatter 839 affaldstyper. Kommissionens forordning (EU) nr. 849/2010 indeholder en konverteringstabel med den europæiske affaldslistes koder og klassifikationen EWC-Stat. Den udbredte brug af disse to klassifikationer sikrer en høj grad af sammenlignelighed, i hvert fald på det aggregerede niveau, som kræves i forordningen. Det er Kommissionens (Eurostat) opfattelse, at indvirkningen af klassifikationsfejl på den samlede datanøjagtighed er beskeden. Hvis klassifikationsfejl havde væsentlig indvirkning, ville de blive opdaget i løbet af den første validering og berigtiget med det samme. En sådan fejl opstod i 2014. I 2016 og 2018 blev der ikke observeret sådanne fejl.